Autarália ha'e tetã tuichave Oseaníagua ha oguereko avei heta ypa'ũnguéra paraguasu Py'aguapy, Índiko ha paraguasu Antártidagua. Tetã Autarália hi'aguĩvéva ha'e Indonesia, Timor Oriental ha Papúa Gynea Pyahu yvateite gotyo, umi Islas Salomón, Vanuatu ha Hyãsia hetãvore hérava Kalendónia Pyahu yvate kuarahyresẽ gotyo, ha Selánda Pyahu ñemby kuarahyresẽ gotyo. Autarália tetã tuichavéva ipoteĩha opa tetãgua, oguereko hína 7.686.850 km² hi'apekuére. Itavusu, táva Kambérra (Canberra), opyta Autarália Itavusu Henda. Ku tetã oguereko ipype ary 2011-pe 21.500.000 tapicha kuéra, oikovéva haimetepa táva opyta yhembe'ýpe: Sínei, Melbourne, Brisbane, Perth, Adelaida ha itavusu Kambérra.